b'\n_START_ARTICLE_\nGafa (pal)\n_START_PARAGRAPH_\nUna gafa (de raier o de mariner), -en llenguatge mariner popular "bitxero"- \xc3\xa9s una eina composta per un pal de fusta, d\'alumini o de fibra de vidre que en el seu extrem porta una punta met\xc3\xa0l\xc2\xb7lica i un ganxo. S\'empra per emp\xc3\xa8nyer, trencar, subjectar o estirar objectes a dist\xc3\xa0ncia. Tenen diversos usos en construcci\xc3\xb3, labors forestals i fusteres, marineria i pesca, rescat i salvament. En algunes poblacions els mariners l\'anomenen rampagoll, rampogoll o rampugoll.\n_START_SECTION_\nUsos i hist\xc3\xb2ria\n_START_PARAGRAPH_\nEn construcci\xc3\xb3 s\'empren per aixecar els elements de fusta que componen l\'estructura, per exemple, en la construcci\xc3\xb3 de graners. S\'empren tamb\xc3\xa9 per al control dels troncs de fusta en el transport fluvial._NEWLINE_Origin\xc3\xa0riament han estat fabricats de fusta, normalment d\'avet o pi, fins que en la d\xc3\xa8cada de 1960 van comen\xc3\xa7ar a fer-se amb tub d\'alumini connectat a una pe\xc3\xa7a de fusta per seguir mantenint la flotabilitat._NEWLINE_La seva missi\xc3\xb3 original en els serveis de bombers era per a l\'enderrocament dels murs i parets a un incendi per tal d\'evitar la seva propagaci\xc3\xb3. Els models m\xc3\xa9s moderns s\xc3\xb3n de fibra de vidre en diverses llarg\xc3\xa0ries o per trams connectables i s\'empren per buscar focs ocults en falsos sostres o facilitar la ventilaci\xc3\xb3 trencant finestres i cobertes, entre altres usos._NEWLINE_Tamb\xc3\xa9 s\'usen en la pesca; per exemple, per part dels cosacs russos en la pesca cerimonial de l\'esturi\xc3\xb3, o en les almadraves._NEWLINE_En funci\xc3\xb3 de l\'\xc3\xbas que tinguin poden incorporar variacions en la punta.'